UE sancționează companiile aeriene care apelează la practici înșelătoare în domeniul protecției mediului
Comisia Europeană și autoritățile de protecție a consumatorilor din UE - Rețeaua autorităților de cooperare în materie de protecție a consumatorului (CPC) - au trimis notificări pentru 20 de companii aeriene. În documente este semnalată utilizarea mai multor tipuri de afirmații potențial înșelătoare legate de mediu, iar companiile au fost notificate ca, în termen de 30 de zile, să își alinieze practicile la legislația UE privind protecția consumatorilor.